section_heading: Optanti s područja današnje Hrvatske i Slovenije
paragraph_text: Prema podacima Zavoda za statistiku Socijalističke Republike Hrvatske s kraja šezdesetih godina 20. stoljeća, od 1945. do 1961. godine s područja Istre iseljeno je 143.739 stanovnika, od toga 13.000 Talijana u razdoblju 1945. – 1948. godine, 56.924 u razdoblju 1948. – 1961. te od 1948. – 1961. godine 36.297 Hrvata i 3.982 Slovenca. Valja opaziti da je dio iseljavanja u sklopu Istarskog egzodusa nastupio i ranije, u razdoblju Drugog svjetskog rata 1941. – 1945., primjerice povodom savezničkog bombardiranja Zadra, kada je iz razorenog grada u Italiju evakuirano 1943. i 1944. godine skoro cjelokupno njegovo stanovništvo od preko 20 tisuća stanovnika.<ref>